Ericu950/Stoicheia-meter-silver huggingface dataset:
πρῶτον ἀνὴρ διδύμοισιν ἀνισταμένας κροτάφοισιν
ἐγγύθεν αἳ στεινωπὸν ἁλὸς διὰ χῶρον ἔχουσιν
αἰθέρος ἀκτίνεσσι διαυγέας αἷς ἔνι σαργοὶ
πολλοὶ ναιετάουσιν ὁμόκτιτον αὖλιν ἔχοντες
ἔξοχα γὰρ πυρσοῖσιν ἐπ ἠελίοιο γάνυνται
ἐνθάδ ἀνὴρ μελέεσσιν ἐφεσσάμενος δέρος αἰγός
δοιὰ κέρα κροτάφοισι περὶ σφετέροισιν ἀνάψας
στέλλεται ὁρμαίνων νόμιον δόλον ἐς δἅλα βάλλει
κρείασιν αἰγείοισιν ὁμοῦ κνίσσῃ τε λιπήνας
ἄλφιτα τοὺς δὀδμή τε φίλη δολόεσσά τἐσωπὴ
φορβή τεὐδώρητος ἐφέλκεται οὐδέ τιν ἄτην
ἐν φρεσὶν ὁρμαίνουσιν ἀγαλλόμενοι δὲ μένουσιν
αἰγὶ περισαίνοντες ἐοικότα δήϊον ἄνδρα
δύσμοροι ὡς ὀλοοῖο τόχ ἀντιόωσιν ἑταίρου
οὐ φρεσὶν αἰγείῃσιν ἀρηρότος αὐτίκα γάρ σφιν
ῥάβδον τε κραναὴν ὁπλίζεται ἠδὲ λίνοιο
ὁρμιὴν πολιοῖο βάλεν δὑπὲρ ἀγκίστροιο
χηλῆς αἰγείης κρέας ἔμφυτον οἱ μὲν ἐδωδὴν
ἐσσυμένως ἥρπαξαν ὁ δἔσπασε χειρὶ παχείῃ
αὖ ἐρύων εἰ γάρ τις ὀΐσεται ἔργα δόλοιο
οὐκ ἂν ἔτ ἐμπελάσειε καὶ εἰ λασιότριχας αὐτὰς
αἶγας ἄγοι φεύγουσι δἀποστύξαντες ὁμαρτῇ
καὶ μορφὴν καὶ δαῖτα καὶ αὐτῆς ἔνδια πέτρης
εἰ δὲ λάθοι καὶ κραιπνὸν ἔχοι πόνον οὔ κέ τις ἄγρης
λειφθείη πάντας δὲ δαμάσσεται αἰγὸς ὀπωπή
ἄλλος δαὖ σαργοῖσι μέλει πόθος εἴαρος ὥρῃ
ἀλλήλων εὐνῆς δὲ γάμων πέρι δηριόωνται
πολλαῖς δεἷς ἀλόχοις πέρι μάρναται ὃς δέ κεν ἀλκῇ
νικήσῃ πάσῃσιν ἐπάρκιος ἔπλετ ἀκοίτης
πέτρας δεἰσελάει θῆλυν στόλον ἔνθ ἁλιῆες
κύρτον ἐτεχνήσαντο βαθύν περιηγέα πάντῃ
τὸν δὲ φυτῶν λάχνῃσι περὶ στόμα πάντα πύκασσαν
πτόρθοισιν θαλεροῖσιν ἐπισταμένως σκιάσαντες
τοὺς δοἶστρος ποτὶ μῶλον ἐπώρορεν εὐνητῆρας
μάρνασθαι πολλὴ δὲ γαμήλιος ἵστατ Ἐνυώ
ἀλλ ὅτ ἀριστεύσας τις ἕλῃ κράτος αὐτίκα πέτρην
παπταίνει γλαφυρήν ἀλόχοις δόμον ἐς δἴδε κύρτον
κείμενον εὐφύλλοισιν ἐπηρεφὲ ἀκρεμόνεσσιν
ἔνθ ἐλάει νυμφεῖον ἑὸν χορόν αἱ μὲν ἔπειτα
κύρτον ἔσω δύνουσιν ὁ δἔκτοθι πάντας ἐρύκει
ἄρσενας οὐδέ τιν ἄλλον ἐᾷ νύμφῃσι πελάσσαι
ἀλλ ὅταν ἐμπλήσῃ πλεκτὸν δόλον ὕστατος αὐτὸς
ἐς θάλαμον προὔτυψεν ἀνέκβατον Ἄϊδος εὐνήν
ὡς δὅτε μηλονόμος τις ἀνὴρ βοτάνηθεν ἐλαύνων
εἰροπόκους ἀγέλας ἀνάγει πάλιν ἐν δὲ θυρέτροις
ἱστάμενος σταθμοῖο νόῳ πεμπάζεται οἰῶν
πληθὺν εὖ διέπων εἴ οἱ σόα πάντα πέλονται
πώεσι δεἰλομένοισι περιπλήθουσα μὲν αὐλὴ
στείνεται ὑστάτιος δὲ μετά σφισιν ἔσσυτο ποιμήν
ὣς αἱ μὲν προπάροιθεν ἔσω κοίλοιο μυχοῖο
θηλύτεραι κατέδυσαν ὁ δὕστερος ἔνθορ ἀκοίτης
δειλαίῃς ἅμα δειλὸς ἐπισπεύδων ἀλόχοισι
τοῖα μὲν ἐν νεπόδεσσιν ἔρως ἐστήσατ ἄεθλα
τοίαις δἐξαπάτῃσιν ἐρωμανέεσσιν ὄλοντο
Ἵππουροι δὅτε κέν τι μετ οἴδμασιν ἀθρήσωσι
πλαζόμενον τῷ πάντες ἀολλέες ἐγγὺς ἕπονται
ἔξοχα δὁππότε νῆα διαραισθεῖσαν ἀέλλαις
αἰνὰ Ποσειδάωνος ἀμειλίκτοιο τυχοῦσαν
δασσάμενον μέγα κῦμα διακριδὸν ἄλλοθεν ἄλλα
δοῦρα φέρῃ λώβῃσι πολυσχιδέεσσι λυθέντα
τῆμος δἱππούρων ἀγέλαι πινάκεσσι θεούσαις
ἑσπόμεναι μεθέπουσιν ὁ δἐγκύρσας ἁλιήων
πολλὴν ῥηϊδίως ἄγρην ἕλεν ἠδ ἀμέγαρτον
ἀλλὰ τὸ μὲν ναύτῃσιν ἀλεξήσειε Κρονίων
ἐμβύθιος νῆες δὲ διὰ πλατὺ κῦμα θέοιεν
αὔραις εὐκήλοισιν ἀπήμονες ἠδ ἀτίνακτοι
φόρτον ἀμοιβαίοισι μετερχόμεναι καμάτοισιν
ἱππούροις δἀλλοῖα νοήματα τεχνήσασθαι
ἐστίν ἀπημοσύνῃ δὲ νεῶν μεταβαινέμεν ἄγρην
Συμφερτοὺς δονάκων φακέλους ἅμα γυρώσαντες
δίναις ἐγκατέθηκαν ἔνερθε δὲ λᾶαν ἔδησαν
βριθὺν ὑφορμιστῆρα τὰ μὲν μάλα πάντα καθ ὕδωρ
ἀτρέμα δινεύουσι φιλόσκια δαὐτίκα φῦλα
ἱππούρων ἀγεληδὸν ἀγείρεται ἀμφὶ δὲ νῶτα
τερπόμενοι δονάκεσσιν ἀνατρίβουσι μένοντες
τοῖς δὲ τότ ἀσπαλιῆες ἐπιπλώουσιν ἑτοίμην
εἰς ἄγρην ἄγκιστρα δὑπ εἴδασιν ὁπλίσσαντες
πέμπουσ οἱ δἐρύουσιν ἅμα σπεύδοντες ὄλεθρον
ὡς δὲ κύνας βρώμῃσιν ἀνὴρ ἐπὶ μῶλον ὀρίνει
δινεύων μέσσοισιν ἑλώρια τοὶ δἐπὶ γαστρὶ
ἔξοχα μαργαίνοντες ὑποφθαδὸν ἅρπαγι λύσσῃ
ἀλλήλους προθέουσι καὶ ἐς χέρα παπταίνουσιν
ἀνδρός ὅπῃ ῥίψειεν ἔρις δἀναφαίνετ ὀδόντων
ὣς οἵ γἀγκίστροισιν ἐπαΐσσουσιν ἑτοίμως
ῥηϊδίως δἀγρευτὸν ἐρύσσεαι ἄλλον ἐπ ἄλλῳ
κραιπνὸς ἐών αὐτοὶ γὰρ ἐπισπεύδουσ ἁλιήων
μᾶλλον ὑπ ἀφραδίῃσιν ἑὸν μόρον ἐγκονέοντες
Τοίῃ ἐπιφροσύνῃ καὶ πομπίλον ἀγρώσσονται
καὶ γὰρ τοῖς ἴσον ἦτορ ἐπὶ σκιεροῖσι πόθοισι
Τευθίσι δἄτρακτόν τις ἀνὴρ ἐπιμηχανόῳτο
ἐντύνων κλωστῆρι πανείκελον ἀμφὶ δἄρ αὐτῷ
πυκνὰ καταζεύξειεν ἀνακλίνων γενύεσσιν
ἄγκιστρ ἀλλήλοισι παρασχεδόν οἷς ἔπι σῶμα
ποικίλον ἐμπείρειεν ἰουλίδος ὕπτια χαλκοῦ
δήγματ ἐπικρύπτων γλαυκοῖς δἐνὶ βένθεσι λίμνης
τοῖον ἀναψάμενος σύροι δόλον ἡ δἐσιδοῦσα
τευθὶς ἐφωρμήθη τε καὶ ἀμφιέπουσα πιέζει
ἰκμαλέοις θυσάνοις ἐπάγη δἐνὶ χείλεσι χαλκοῦ
οὐδ ἔτι καὶ μεμαυῖα λιπεῖν δύνατ ἀλλ ἀέκουσα
ἕλκεται αὐτόπλεκτον ἑὸν δέμας ἀμφιβαλοῦσα
καὶ μέν τις λιμένεσσι παρ ἀκλύστοισι θαλάσσης
ἄγρην ἐγχελύων τεχνήσατο κοῦρος ἀθύρων
ἔντερον οἰὸς ἑλὼν περιμήκετον ἧκε καθ ὕδωρ
ἐκτάδιον δολιχῇσιν ἀλίγκιον ὁρμιῇσιν
ἡ δἐσιδοῦσ ἐπόρουσε καὶ ἔσπασε τὴν δὲ χανοῦσαν
ἔγνω καὶ μήλειον ἄφαρ κύρτωσεν ἀϋτμῇ
ἔγκατον ἐμπνείων τὸ δἀνίσταται ἄσθματι λάβρῳ
οἰδαλέον πλῆσεν δὲ τιταινόμενον στόμα δειλῆς
ἐγχέλυος πνοιῇ δὲ περιστένεται μογέουσα
ἀνδρομέῃ δέδεται δὲ καὶ ἱεμένη περ ἀλύξαι
εἰσόκεν οἰδαίνουσα καὶ ἄσχετον ἀσθμαίνουσα
ὑψόσ ἀναπλώσῃ καὶ ὑπ ἀγρευτῆρι γένηται
ὡς δὅτε τις πλείου πειρώμενος ἀμφιφορῆος
αὐλὸν ἔχων ἤρεισεν ὑπὸ στόμα φυσητῆρα
ἄσθματι δαὖ ἐρύει μέθυος ποτὸν ἔμπαλιν ἕλκων
χείεσιν ἀκροτάτοις τὸ δἀνατρέχει ἀνδρὸς ἀϋτμῇ
ὣς αἵ γἐγχέλυες πνοιῆς ὕπο κυμαίνουσαι
ἕλκονται δολίοιο ποτὶ στόμα φυσητῆρος
ἔστι δέ τις νεπόδων δειλὸς καὶ ἄκικυς ὅμιλος
ἀβληχρῆς ἀφύης ἀδινὸν γένος αἳ καλέονται
ἐγγραύλεις ἀγαθὴ δὲ βόσις πάντεσσιν ἔασιν
ἰχθύσιν αἰεὶ δέ σφιν ἐνὶ φρεσὶ φῦζα δέδηε
πάντα δὑποτρομέουσι σὺν ἀλλήλαις δὲ χυθεῖσαι
σωρηδὸν μίμνουσι καὶ ἀθρόαι ἐμπεφύασιν
ἠΰτ ἀναγκαίοιο βίην δεσμοῖο φέρουσαι
οὐδέ κε μητίσαιο διάκρισιν εὐρέος ἐσμοῦ
οὐδὲ λύσιν τοῖον γὰρ ἐν ἀλλήλῃσιν ἔχονται
πολλάκι μὲν καὶ νῆες ἐν ἕρμασιν ἠΰτ ἔκελσαν
κείναις πολλάκι δέ σφιν ἐνιπλήσσουσιν ἐρετμοῖς
κληΐδων ἐλατῆρες ἐνέσχετο δἱεμένη περ
κώπη πετραίης ἅτε χοιράδος ἀντιτυχοῦσα
καί πού τις βουπλῆγα βαρύστομον ἰθὺς ἀείρας
ἐγγραύλεις ἐτίναξε καὶ οὐ διέκερσε σιδήρῳ
στῖφος ἅπαν βαιὴν δἀγέλης ἀπεδάσσατο μοῖραν
καὶ τῆς μὲν κεφαλὴν πέλεκυς τάμε τὴν δἐκόλουσεν
οὐρῆς τὴν δἤμησε μέσην τὴν δεἷλεν ἅπασαν
οἰκτρὸν ἰδεῖν μογεροῖσιν ἐοικότα σώματα νεκροῖς
αἱ δοὐδ ὣς ἐλάθοντο καὶ οὐκ ἀνέηκαν ἔχουσαι
δεσμὸν ἑόν τοῖός τις ἐπί σφισι γόμφος ἄρηρε
καί κέν τις παλάμῃσιν ἅτε ψαμάθοιο βαθείης
ἀντιάσας κείνῃσιν ἐπ ἰχθύσιν ἀμήσαιτο
τὰς δὁπότε φράσσωνται ἐπί σφισι πεπτηυίας
ἰχθυβόλοι κοίλῃσι περιπτύσσουσι σαγήναις
ἀσπασίως πολλὴν δὲ ποτὶ ῥηγμῖνας ἄγουσιν
ἄγρην νόσφι πόνοιο καὶ ἄγγεα πάντ ἀφύῃσιν
ἔν τἀκάτους ἔπλησαν ἐπ ἠϊόσι δὲ βαθείαις
θημῶνας νήησαν ἀπειρεσίην χύσιν ἄγρης
οἷον δἐργατίναι Δηοῦς πόνον ἐκτελέσαντες
πνοιῇς χερσαίοις τε διακρίναντες ἐρετμοῖς
καρπόν ἐϋτροχάλοιο μέσον κατὰ χῶρον ἀλωῆς
πολλὸν ἐνηήσαντο περιπλήθουσα δὲ πάντῃ
πυροδόκος στεφάνη λευκαίνεται ἔνδον ἀλωῆς
ὣς τότ ἀπειρεσίῃσι περιπληθὴς ἀφύῃσιν
ὀφρὺς ἀγχιάλου λευκαίνεται αἰγιαλοῖο
φῦλα δὲ πηλαμύδων ἐκ μὲν γένος εἰσὶ θαλάσσης
Εὐξείνου θύννης δὲ βαρύφρονος εἰλείθυιαι
κεῖναι γάρ Μαιῶτις ὅπῃ ξυμβάλλεται ἅλμῃ
ἀγρόμεναι λιμναῖον ὑπὸ στόμα καὶ δονακῆας
ὑδρηλοὺς ὠδῖνος ἐπαλγέος ἐμνήσαντο
καὶ τὰ μὲν ὅσσα κίχωσι μεταδρομάδην κατέδουσιν
ὠά τὰ δἐν δονάκεσσι καὶ ἐν σχοίνοισι μένοντα
πηλαμύδων ἀγέλας ὥρῃ τέκεν αἱ δὅτε κῦμα
πρῶτον ἐπιψαίρωσι πόροιο τε πειρήσωνται
ξεῖνον ἁλὸς σπεύδουσι μετὰ πλόον οὐδ ἐθέλουσι
Θρηΐκιος δέ τίς ἐστιν ἁλὸς πόρος ὅντε βάθιστον
φασὶ Ποσειδάωνος ἐνὶ κλήροισι τετύχθαι
λίην οὐδ ὑπέροπλοι ἐπιθρώσκουσιν ἀῆται
ἐν δἄρα οἱ κευθμῶνες ὑποβρύχιοι πεφύασι
κοῖλοι πηλώεντες ἀθέσφατοι οἷς ἔνι πολλὰ
τίκτεται ἠβαιοῖσιν ὅσ ἰχθύσι δαῖτας ὀφέλλει
ἔνθα καὶ ἀρτιγόνοισι πέλει πρώτιστα κέλευθα
πηλαμύδων ἑσμοῖσιν ἐπεὶ περιώσιον ἄλλων
εἰναλίων φρίσσουσι δυσαέα χείματος ὁρμήν
χεῖμα δὲ πηλαμύδεσσιν ἀπαμβλύνει φάος ὄσσων
ἔνθα δἐν εὐρωποῖσιν ἁλὸς λαγόνεσσι πεσοῦσαι
αὔτως δηθύνουσιν ἀεξόμεναι δὲ μένουσι
λαρὸν ἔαρ τῇ δέ σφι καὶ ἵμερος ἄνεται εὐνῆς
πλησάμεναι δὲ τόκοιο παλίμποροι αὖτις ἵενται
πατρῷον μετὰ κῦμα μόγον δἀπὸ γαστρὸς ἔθεντο
τὰς δἤτοι Μέλανος μὲν ὑπὲρ βαθὺ λαῖτμα πόροιο
Θρήϊκες ἀγρώσσουσιν ἀπηνέϊ χείματος ὥρῃ
θήρην ἀργαλέην καὶ ἀτερπέα δηϊοτῆτος
θεσμὸν ὑφ αἱματόεντα καὶ ἄγριον αἶσαν ὀλέθρου
ἔστι τις οὐ δολιχὴ μὲν ἀτὰρ πάχος ὅττι μεγίστη
μῆκος ὅσον πῆχυς στιβαρὴ δοκίς ἐν δέ οἱ ἄκρῃ
πολλὴ μὲν μολίβοιο χύσις πολλαὶ δὲ σιδήρου
αἰχμαὶ τριγλώχινες ἐπασσύτεραι πεφύασι
πεῖσμα δέ μιν περίμηκες ἐΰπλοκον ἀμφιβέβηκε
δουρὶ δἀναπλώσαντες ἁλὸς πόρος ἔνθα βάθιστος
ἐς βυθὸν ἠερόεντα περικρατὲς ἧκαν ἔνερθε
πυθμένος εἰλατίνου κρατερὸν σθένος αἶψα δὲ ῥιπῇ
σπερχόμενον μολίβῳ τε καταρρεπὲς ἠδὲ σιδήρῳ
σεύεται ἐς νεάτας ῥίζας ἁλός ἔνθ ἀμενηναῖς
πηλαμύσι προὔτυψεν ἐν ἰλύσι πεπτηυίαις
σὺν δἕλε σύν τἐτόρησεν ὅσον κίχε δειλὸν ὅμιλον
οἱ δὲ θοῶς ἀνέρυσσαν ἐληλαμένας περὶ χαλκῷ
παλλομένας ἐλεεινὰ σιδηρείῃς ὀδύνῃσι
τὰς δέ τις εἰσορόων καί κεν θρασυκάρδιος ἀνὴρ
οἰκτείραι θήρης τε δυσαγρέος ἠδὲ μόροιο
τῆς μὲν γὰρ λαγόνεσσιν ἐλήλατο δουρὸς ἀκωκή
τῆς δὲ κάρη ξυνέπειρε θοὸν βέλος ἡ δὑπὲρ οὐρὴν
δριμὺς ἄρης ἄλλη δὲ μέσον κενεῶνα πέπαρται
ὡς δὁπότε κρινθέντος ἐνυαλίοιο κυδοιμοῦ
δουριφάτους κονίης τε καὶ αἵματος ἐξανελόντες
εὐνὴν ἐς πυρόεσσαν ἑοὶ στέλλωσιν ἑταῖροι
μυρόμενοι τὰ δὲ πολλὰ καὶ αἰόλα σώμασι νεκρῶν
ἕλκεα παντοῖαί τε βολαὶ πλήθουσιν Ἄρηος
ὣς καὶ πηλαμύδεσσιν ἐπιπρέπει ἕλκεα πάντῃ
εἴδωλον πολέμοιο φίλον γε μὲν ἀσπαλιεῦσιν
ἄλλοι δαὖ κούφοισι λίνοις ἕλον ἔθνε ἀφαυρῶν
πηλαμύδων αἰεὶ γὰρ ἀνὰ κνέφας ὅττι κεν ἅλμῃ
ἐμπίπτῃ τρομέουσι φόβον δὀρφναῖον ἔχουσιν
ὄρφνῃ δἀγρώσσονται ἀτυζόμεναι κατὰ βένθος
δίκτυα γὰρ μάλα κοῦφα λίνων στήσαντες ἐλαφρῶν
κυκλόσε δινεύουσι βίῃ θείνοντες ἐρετμοῖς
νῶτον ἁλός κοντοῖς τε καταΐγδην κτυπέουσιν
αἱ δὑπό μαρμαρυγῆς ταχυήρεος ἠδ ὁμάδοιο
φυζαλέαι θρώσκουσι λίνου δεἰς κόλπον ἵενται
ἀτρέμας ἑστηῶτος ὀιόμεναι σκέπας εἶναι
νήπιαι αἳ δούποιο φόβῳ μόρον εἰσεπέρησαν
ἔνθ οἱ μὲν σχοίνοισιν ἐπισπέρχουσ ἑκάτερθε
δίκτυον ἐξερύοντες ἐπ ᾐόνας αἱ δὁρόωσαι
σχοίνους κινυμένας ἀνεμώλια δείματ ἔχουσαι
εἰλόμεναι πτήσσουσι καὶ ἀθρόαι ἐσπείρηνται
πολλά κεν ἀγραίοισι τότ ἀρήσαιτο θεοῖσι
δικτυβόλος μήτ οὖν τι θορεῖν ἔκτοσθε λίνοιο
μήτε τι κινύμενον δεῖξαι πόρον ἢν γὰρ ἴδωνται
πηλαμύδες τάχα πᾶσαι ὑπὲρ κούφοιο λίνοιο
ἐς βυθὸν ἀΐσσουσι καὶ ἄπρηκτον λίπον ἄγρην
εἰ δοὔ σφι μακάρων τις ἁλιπλάγκτων νεμεσήσει
πολλάκι καὶ τραφερῆς ὑπὲρ ᾐόνος ἑλκυσθεῖσαι
ἔξαλοι οὐκ ἐθέλουσι λιπεῖν λίνον ἀλλ ἐνέχονται
αὐτὴν μήρινθον πολυδινέα πεφρικυῖαι
ὧδε καὶ ἐν ξυλόχοισιν ὀρέστεροι ἀγρευτῆρες
εἷλον ἀναλκείην ἐλάφων εὐαγρέϊ τέχνῃ
μηρίνθῳ στέψαντες ἅπαν δρίος ἀμφὶ δὲ κούφων
ὀρνίθων δήσαντο θοὰ πτερά ταὶ δἐσορῶσαι
ἠλέματα πτώσσουσι κενὸν φόβον οὐδὲ πελάσσαι
μαψιδίως πτερύγεσσιν ἀτυζόμεναι μεμάασιν
εἰσόκε θηρητῆρες ἐπαΐξαντες ἕλωσι
καὶ μέν τις δύπτης ἁλίων εὐμήχανος ἔργων
νόσφι δόλου παλάμῃσιν ἐπαΐξας ἕλεν αὐταῖς
ἰχθῦς ἠΰτε χέρσον ἀμειβόμενος πόρον ἅλμης
σαργόν τε τρέσσαντα φόβῳ δειλήν τε σκίαιναν
σαργοὶ μὲν δείσαντες ἀολλέες ἐς μυχὸν ἅλμης
εἰλόμενοι πτήσσουσιν ἐπ ἀλλήλαις δὲ κέχυνται
δόχμιαι ἀμφιπεσόντες ἀναφρίσσουσι δἀκάνθαις
νῶτα μετακλίνοντες ἅτε σκολόπεσσιν ἁπάντῃ
φραξάμενοι πυκινῇσι περίδρομον ἕρκος ἀλωῆς
ἀγρονόμοι σίντῃσι μέγαν πόνον οὐδέ κεν ἄν τις
ἐσβαίη σκῶλοι γὰρ ἐρητύουσι κέλευθα
ὣς κείνοις οὐκ ἄν τις ἐνιχρίμψειεν ἑτοίμως
οὐδ ἐπὶ χεῖρα βάλοι περὶ γὰρ φρίσσουσι κελαιναὶ
πρόκροσσαι πυκινῇσιν ὑπὸ σταλίκεσσιν ἄκανθαι
ἀλλά τις ἰδμοσύνῃσιν ἀνὴρ ὑπὸ κεύθεα πόντου
ἐσσυμένως δύοιτο περιφράζοιτο δὲ πάντῃ
σαργούς ἔνθα κάρη τε καὶ οὐραίη κλίσις αὐτῶν
χεῖρα δὑπὲρ κεφαλῇσι βαλὼν καθύπερθεν ἀκάνθας
ἦκα καταρρέξειεν ἐπικλίνοι τε πιέζων
οἱ δαὔτως μίμνουσιν ἀρηρότες ἀλλήλοισιν
ἀστεμφεῖς προβολῇσι πεποιθότες ὀξείῃσιν
ἔνθα δύω παλάμῃσιν ἀνὴρ ἑκάτερθεν ἀείρας
αὖτις ἀναπλώει τελέσας πανεπίκλοπον ἔργον
πετραίην δὲ σκίαιναν ἐπὴν φόβος ἦτορ ἵκηται
ἐσσυμένως σπιλάδεσσιν ἐπέσσυτο καί τινα κοίλην
χειὴν εἰσεπέρησε περίδρομον ἠὲ χαράδρην
ἢ ποίαις ἁλίῃσιν ὑπέδραμεν ἠὲ καὶ ὑγροῖς
φύκεσιν οὐ γάρ οἵ τι μέλει σκέπας οἷον ἅπασαν
δεξάμενον ῥύσαιτο κάρη δἄρα δίζεται οἶον
φράξασθαι κεφαλὴν δὲ κατακρύψασα καὶ ὄσσε
ἔλπεται οὐχ ὁρόωσα λαθεῖν ὁρόωντος ἐφορμήν
ὡς δέ τις ὠμηστῆρος ἐπεσσυμένοιο λέοντος
βουβαλὶς ἐν λόχμῃσι κάτω τρέψασα κάρηνον
μαψιδίην φυλακὴν προτιβάλλεται οὔθ ὁράασθαι
ἔλπεται εἰσόκε δή μιν ἐπαΐξας ὀλοὸς θὴρ
δαρδάψῃ τῆς δἦτορ ὁμοίϊον οὐδὲ κάρηνον
ἀγκλινει δοκέει δὲ καὶ ὀλλυμένη περ ἀλύξαι
τοῖα δὲ καὶ Λιβύης πτερόεν βοτὸν ἀγκυλόδειρον
νήπια τεχνάζει μελέη δέ οἱ ἔπλετο τέχνη
ὣς ἀταλὴ μελέῃσιν ὑπ ἐλπωρῇσι σκίαινα
κέκρυπται τάχα γάρ μιν ἐρυσσάμενος παλάμῃσιν
ἀγρευτὴρ ἀνέδυ τε καὶ ἀφραίνουσαν ἔφηνε
τόσσα μὲν ἰχθυβόλων ἐδάην ἁλιεργέα τέχνης
δήνεα καὶ τόσσοισιν ἐπ ἰχθύσι πικρὸν ὄλεθρον
τοὺς δἄλλους ξύμπαντας ὁμοίϊος αἶσα κιχάνει
κύρτων τἀγκίστρων τε βαθυπλεκέος τε λίνοιο
ῥιπῆς τε τριόδοντος ὅσ ἀνδράσιν ἔντεα τέχνης
τοὺς μὲν ὑπηματίους τοὺς δἕσπερος εἷλε δαμέντας
εὖτ ἂν ὑπὸ πρῶτον νυκτὸς κνέφας ἀσπαλιῆες
πυρσὸν ἀναψάμενοι γλαφυρὸν σκάφος ἰθύνοντες
ἰχθύσιν ἀτρεμέουσιν ἀείδελον αἶσαν ἄγωσιν
ἔνθ οἱ μέν πεύκης λιπαρῇ φλογὶ καγχαλόωντες
ἀμφ ἀκάτῳ θύνουσι κακὸν δἴδον ἑσπέριον πῦρ
ῥιπῆς τριγλώχινος ἀμειλίκτοιο τυχόντες
ἔστι δέ τις θήρης ἕτερος νόμος ἰχθυβόλοισι
φαρμάκταις οἳ λυγρὸν ἐπ ἰχθύσι μητίσαντο
φάρμακον ὠκύμορον δὲ τέλος νεπόδεσσιν ἔθηκαν
οἱ δἤτοι πρῶτον μὲν ἐπασσυτέραις βολίδεσσι
κοντῶν τε ῥιπῇσι καὶ αἰκίῃσιν ἐρετμῶν
εἱλεῦσιν νεπόδων δειλὰς στίχας εἰς ἕνα χῶρον
κοιλοφυῆ κευθμῶσιν ὑπαγνύμενον θαμέεσσιν
ἔνθ οἱ μὲν δύνουσιν ὑπὸ γλαφυρῇς σπιλάδεσσι
τοὶ δὲ περιστήσαντο λίνων εὐερκέα πάντῃ
δίκτυα κυκλώσαντες ἅτ ἀνδράσι δυσμενέεσσι
διπλὰ περιπροβαλόντες ἀνάρσια τείχεα πέτρης
καὶ τότ ἀνὴρ ἄργιλον ὁμοῦ πίειραν ἀείρας
ῥίζαν θἣν κυκλάμινον ἐφήμισαν ἰητῆρες
μίξας ἐν παλάμῃσι δύω φυρήσατο μάζας
πόντῳ δἐγκατέπαλτο λίνων ὕπερ ἀμφὶ δἄρ αὐταῖς
κοιλάσι καὶ θαλάμῃσι δυσαέα φάρμακ ἄλειψε
χρίσματος ἐχθοδοποῖο καὶ ἐξεμίηνε θάλασσαν
καὶ τὸν μὲν παλίνορσον ὀλέθρια φαρμάξαντα
δέξατο ναῦς τοὺς δαἶψα κακὴ καὶ ἀνάρσιος ὀδμὴ
πρῶτα μὲν ἐν θαλάμῃσιν ἱκάνεται ἀχλύϊ δὄσσε
καὶ κεφαλὴ καὶ γυῖα βαρύνεται οὐδὲ δύνανται
μίμνειν ἐν κευθμῶσιν ἀτυζόμενοι δὲ χέονται
ἐκτὸς ἀπὸ σπιλάδων ἡ δέ σφισι πουλὺ θάλασσα
πικροτέρη τοῖον γὰρ ἐν οἴδμασι πῆμα πέφυρται
οἱ δὥστ οἰνοβαρεῖς ὀλοῇ μεθύοντες ἀϋτμῇ
πάντῃ δινεύουσι καὶ οὔποθι χῶρον ἔχουσι
λειπόμενον κακότητος ἐπαΐγδην δὲ λίνοισι
σπερχόμενοι πίπτουσι διεκθορέειν μεμαῶτες
ἀλλ οὔ τις χαλεπῆς ἄτης λύσις οὐδ ἀλεωρή
πολλῇ δὲ ῥιπῇ τε καὶ ἅλματι κυμαίνονται
τειρόμενοι τὸ δὲ πολλὸν ἐπιτρέχει Ἀμφιτρίτῃ
ὀλλυμένων φύσημα τό τἰχθύσιν ἔπλετο δειλοῖς
οἰμωγή τοὶ δἐκτὸς ἐπ ἄλγεσιν ἀσπαλιῆες
τερπόμενοι μίμνουσιν ἀκηδέες εἰσόκε σιγὴ
πόντον ἕλῃ φλοίσβου τε καὶ ἀργαλέοιο κυδοιμοῦ
παύσωνται στονόεσσαν ἀποπνεύσαντες ἀϋτμήν
καὶ τότ ἀπειρέσιον νεκύων ἐρύουσιν ὅμιλον
ξυνῷ τεθνηῶτας ὁμοῦ λωβήτορι πότμῳ
ὡς δὅτε δυσμενέεσσιν ἐπιστήσωνται Ἄρηα
φροῦδον ἐελδόμενοι ῥαῖσαι πόλιν οὐδ ἀνιεῖσι
πήματα βουλεύοντες ἐπί σφισιν ἀλλὰ καὶ ὕδωρ
κρηνάων φάρμαξαν ὀλέθριον οἱ δἐπὶ πύργοις
λιμῷ τἀργαλέῳ καὶ ὀϊζύϊ μοχθίζοντες
ὕδατί τἐχθοδοπῷ στυγερὸν καὶ ἀεικέα πότμον
ὄλλυνται νεκύων δὲ πόλις πέπληθεν ἅπασα
ὣς οἱ λευγαλέῳ τε μόρῳ καὶ ἀδευκέϊ πότμῳ
ἀνδράσι φαρμάκτῃσιν ὑποδμηθέντες ὄλοντο
ἔνθεν ἔπειτ ἀΐων τεκμαίρεο κοίρανε γαίης
ὡς οὐδὲν μερόπεσσιν ἀμήχανον οὐκ ἐνὶ γαίῃ
μητρὶ καμεῖν οὐ κόλπον ἀν εὐρώεντα θαλάσσης
ἀλλά τις ἀτρεκέως ἰκέλην μακάρεσσι γενέθλην
ἀνθρώπους ἀνέφυσε χερείονα δὤπασεν ἀλκήν
εἴτ οὖν Ἰαπετοῖο γένος πολυμῆτα Προμηθεύς
ἀντωπὸν μακάρεσσι κάμεν γένος ὕδατι γαῖαν
ξυνώσας κραδίην δὲ θεῶν ἔχρισεν ἀλοιφῇ
εἴτ ἄρα καὶ λύθροιο θεορρύτου ἐκγενόμεσθα
Τιτήνων οὐ γάρ τι πέλει καθυπέρτερον ἀνδρῶν
νόσφι θεῶν μούνοισι δὑπείξομεν ἀθανάτοισιν
ὅσσους μὲν κατ ὄρεσφι βίην ἄτρεστον ἔχοντας
θῆρας ὑπερφιάλους βροτὸς ἔσβεσεν ὅσσα δὲ φῦλα
οἰωνῶν νεφέλῃσι καὶ ἠέρι δινεύοντα
εἷλε χαμαίζηλόν περ ἔχων δέμας οὐδὲ λέοντα
ῥύσατ ἀγηνορίη δμηθήμεναι οὐδ ἐσάωσεν
αἰετὸν ἠνεμόεις πτερύγων ῥόθος ἀλλὰ καὶ Ἰνδὸν
θῆρα κελαινόρινον ὑπέρβιον ἄχθος ἀνάγκῃ
κλῖναν ἐπιβρίσαντες ὑπὸ ζεύγλῃσι δἔθηκαν
οὐρήων ταλαεργὸν ἔχειν πόνον ἑλκυστῆρα
κήτεα δὅσσα πέλωρα Ποσειδάωνος ἐναύλοις
ἐντρέφεται τὰ μὲν οὔτι χερείονα φημὶ θάλασσαν
τίκτειν ὠμοφάγων τεκέων χθονός ἀλλὰ καὶ ἀλκὴν
καὶ μέγεθος προβέβηκεν ἀναιδέα δείματα πόντου
ἔστιν ἐν ἠπείρῳ χελύων γένος οὐδέ τιν ἀλκὴν
οὐδ ἄτην ἴσασι θαλασσαίῃ δὲ χελώνῃ
οὐ μάλα θαρσαλέος τις ἐν οἴδμασιν ἀντιβολήσει
εἰσὶ δἐνὶ τραφερῇ λάβροι κύνες ἀλλὰ κύνεσσιν
εἰναλίοις οὐκ ἄν τις ἀναιδείην ἐρίσειε
πορδαλίων γαίης ὀλοὸν δάκος ἀλλὰ θαλάσσης
αἰνότερον χέρσον μὲν ἐπιστείχουσιν ὕαιναι
πολλῷ δἐν ῥοθίοις κρυερώτεραι οἱ μὲν ἔασι
κριοὶ μηλονόμων τιθασὸν βοτόν οὐ δὲ θαλάσσης
κριοῖς μειλιχίοισι συνοίσεται ὅς κε πελάσσῃ
τίς δὲ τόσον χλούνης φορέει σθένος ὅσσον ἄαπτοι
λάμναι τίς δὲ λέοντος ἐνὶ φρεσὶν αἴθεται ἀλκή
ὅσση ῥιγεδανῇσιν ἀνισώσαιτο ζυγαίναις
φώκην δὲ βλοσυρὴν καὶ ἐπὶ χθονὶ χαιτήεσσαι
ἄρκτοι πεφρίκασι καὶ ἐς μόθον ἀντιόωσαι
δάμνανται τοίοισι μέλει θήρεσσι θάλασσα
ἀλλ ἔμπης καὶ τοῖσιν ἐπεφράσσαντο βαρεῖαν
ἄτην ἡμερίων ἄμαχον γένος ἐκ δἁλιήων
τῶν ἐρέω θήρης βριθὺν πόνον ἀλλ ἀΐοιτε
εὐμενέται βασιλῆες Ὀλύμπια τείχεα γαίης
κήτεα μεσσοπόροις μὲν ἐνιτρέφεται πελάγεσσι
πλεῖστά τε καὶ περίμετρα τὰ δοὐκ ἀναδύεται ἅλμης
δηθάκις ἀλλ ὑπένερθεν ἔχει κρηπῖδα θαλάσσης
βριθοσύνῃ μαιμᾷ δὲ βορῆς ἀζηχέϊ λύσσῃ
αἰεὶ πεινώοντα καὶ οὔποτε νηδύος αἰνῆς
μαργοσύνην ἀνιέντα τί γὰρ τόσον ἔσσεται εἶδαρ
ὅσσον ἐνιπλῆσαι γαστρὸς χάος ὅσσον ἄαπτον
ἐς κόρον ἀμπαῦσαι κείνων γένυν οἱ δὲ καὶ αὐτοὶ
ἀλλήλους ὀλέκουσι χερείονα φέρτερος ἀλκῇ
πέφνων ἀλλήλοις δὲ βορὴ καὶ δαῖτες ἔασι
πολλάκι καὶ νήεσσιν ἄγει δέος ἀντιόωντα
ἑσπέριον κατὰ πόντον Ἰβηρικόν ἔνθα μάλιστα
γείτονος Ὠκεανοῖο λελοιπότ ἀθέσφατον ὕδωρ
εἰλεῖται νήεσσιν ἐεικοσόροισιν ὁμοῖα
πολλάκι δὲ πλαγχθέντα καὶ ᾐόνος ἐγγὺς ἱκάνει
ἀγχιβαθοῦς ὅτε κέν τις ἐπί σφισιν ὁπλίζοιτο
πᾶσι δὑπερφυέεσσι πέλει θήρεσσι θαλάσσης
νόσφι κυνῶν βαρύγυια καὶ οὐκ εὔπρηκτα κέλευθα
οὔτε γὰρ εἰσορόωσιν ἀπόπροθεν οὔτε θάλασσαν
πᾶσαν ἐπιστείχουσι βαρυνόμενοι μελέεσσιν
ἠλιβάτοις μάλα δὀψὲ κυλινδόμενοι φορέονται
τοὔνεκα καὶ πάντεσσιν ὁμόστολος ἔρχεται ἰχθὺς
φαιὸς ἰδεῖν δολιχός τε δέμας λεπτὴ δέ οἱ οὐρή
ἔξοχος ὃς προπάροιθεν ἁλὸς πόρον ἡγεμονεύει
σημαίνων τῷ καί μιν ἐφήμισαν Ἡγητῆρα
κήτει δἐκπάγλως κεχαρισμένος ἐστὶν ἑταῖρος
πομπός τε φρουρός τε φέρει δέ μιν ᾗ κἐθέλῃσι
ῥηϊδίως κείνῳ γὰρ ἐφέσπεται ἰχθύϊ μούνῳ
πιστῷ πιστὸν ἔχων αἰεὶ νόον ἐγγύθι δαὐτοῦ
στρωφᾶται τανύει δὲ παρασχεδὸν ὀφθαλμοῖσιν
οὐρήν ἥ οἱ ἕκαστα πιφαύσκεται εἴτε τιν ἄγρην
ἐστὶν ἑλεῖν εἴτ οὖν τι κορύσσεται ἐγγύθι πῆμα
εἴτ ὀλίγη πόντοιο πέλει χύσις ἣν ἀλεείνειν
βέλτερον αὐδήεσσα δὅπως ἐνδείκνυται οὐρὴ
πάντα μάλ ἀτρεκέως τὸ δὲ πείθεται ὕδατος ἄχθος
κεῖνος γὰρ πρόμαχός τε καὶ οὔατα καὶ φάος ἰχθὺς
θηρὶ πέλει κείνῳ δἀΐει κείνῳ δὲ δέδορκεν
ἡνί ἐπιτρέψας σφετέρου βιότοιο φυλάσσειν
ὡς δὲ πάϊς γενετῆρα παλαίτερον ἀμφαγαπάζει
φροντίσι γηροκόμοισιν ἀπὸ θρεπτήρια τίνων
τὸν δἤδη μελέεσσι καὶ ὄμμασιν ἀδρανέοντα
ἐνδυκέως μεθέπων προσπτύσσεται ἔν τε κελεύθοις
χεῖρ ὀρέγων καί πᾶσιν ἐν ἔργμασιν αὐτὸς ἀμύνων
πατρὶ δὲ γηράσκοντι νέον σθένος υἷες ἔασιν
ὣς κεῖνος φιλότητι περιπτύσσει δάκος ἅλμης
ἰχθύς ἠΰτε νῆα νέμων οἴηκι χαλινῷ
ἦ πού οἱ γενεῆς πρώτης ἄπο σύμφυτον αἷμα
ἔλλαχεν ἠέ μιν αὐτὸς ἑλὼν ἑταρίσσατο θυμῷ
ὥς οὔτ ἠνορίης οὔτ εἴδεος ἔπλετ ὄνειαρ
τόσσον ὅσον πραπίδων ἀλκὴ δἀνεμώλιος ἄφρων
καί τε μέγα βριάοντα κατέσβεσεν ἠδ ἐσάωσε
βαιὸς ἀνὴρ εὔμητις ἐπεὶ καὶ κῆτος ἄαπτον
ἀπλάτων μελέων ὀλίγον προτιβάλλεται ἰχθύν
τοὔνεκά τις πάμπρωτον ἕλοι σκοπὸν Ἡγητῆρα
κεῖνον ὑπ ἀγκίστροιο βίῃ καὶ δαιτὶ δολώσας
οὐ γάρ κε ζώοντος ἐπιβρίσας δαμάσαιο
κνώδαλον οἰχομένου δὲ θοώτερος ἔσσετ ὄλεθρος
οὐ γὰρ ἔτ οὔθ ἅλμης ἰοειδέος οἶδε κέλευθα
ἀτρεκέως οὐ πῆμα παρασχεδὸν ἐξαλέασθαι
ἀλλ αὔτως ἅτε φορτὶς ὀλωλότος ἰθυντῆρος
πλάζεται ἀπροφύλακτον ἀμήχανον ᾗ κεν ἄγῃσι
γλαυκὸν ὕδωρ σκοτίοις δὲ καὶ ἀφράστοισι πόροισιν
ἐμφέρεται χηρωθὲν ἀρηγόνος ἡνιόχοιο
πολλάκι καὶ πέτρῃσι καὶ ἠϊόνεσσιν ἔκελσε
πλαζόμενον τοίη οἱ ἐπ ὄμμασι πέπταται ἀχλύς
δή ῥα τότ ὀτρηροῖσι νοήμασιν ἐς πόνον ἄγρης
ἰχθυβόλοι σπεύδουσιν ἐπευξάμενοι μακάρεσσι
κητοφόνοις ἀλεγεινὸν ἑλεῖν τέρας Ἀμφιτρίτης
ὡς δὅτε δυσμενέων βριαρὸς λόχος ἀντιβίοισι
λάθριος ἐμπελάσῃ μεσάτην ἐπὶ νύκτα δοκεύσας
εὕδοντας δἐκίχησε φυλακτῆρας πρὸ πυλάων
Ἄρεος εὐμενέοντος ἐνιπλήξας δἐδάμασσεν
ἔνθεν ἔπειτ ἄκρην τε πόλιν καὶ τύρσιν ἐπ αὐτὴν
θαρσαλέοι σπεύδουσι πυρὸς βέλος ἄστεος ἄτην
δαλὸν ἐϋδμήτων μεγάρων ῥαιστῆρα φέροντες
ὣς τότε θαρσαλέως ἁλιεὺς στρατὸς ἐγκονέουσιν
ἄφρακτον μετὰ θῆρα πεφασμένου ἰθυντῆρος
τοῦ δἤτοι πρῶτον μὲν ἐνὶ φρεσὶ τεκμαίρονται
ἄχθος ὅσον μέγεθός τε τὰ δἔπλετο σήματα γυίων
εἰ μὲν γὰρ πόντοιο κυλινδόμενον μετὰ δίναις
βαιὸν ὑπερτέλλοιτο ῥάχιν λοφιήν τε φαεῖνον
ἄκρην ἦ μέγα κεῖνο καὶ ἔξοχον οὐδὲ γὰρ αὐτὴ
ῥηϊδίως φορέει μιν ἀνοχλίζουσα θάλασσα
εἰ δέ τι καὶ νώτοιο φαείνεται οὐ τόσον ἄχθος
ἀγγέλλει κοῦφαι γὰρ ἀφαυροτέροισι κέλευθοι
τοῖσιν δὁρμιὴ μὲν ἐπασσυτέραις ἀραρυῖα
θωμίγγων ξυνοχῇσι πολυστρεφέεσσι τέτυκται
ὅσσος τε πρότονος νηὸς πέλει οὔτε βαθείης
οὔτ ὀλίγης μῆκος δὲ τιταίνεται ἄρκιον ἄγρῃ
ἄγκιστρον δεὐεργὲς ἐπημοιβαῖς κεχάρακται
γλωχίνων προβολῇσιν ἀκαχμένον ἀμφοτέρωθεν
οἷον καὶ πέτρην ἑλέειν καὶ ῥωγάδα πεῖραι
τόσσον ἴτυν κρυερήν ὅσσον περὶ χάσμα καλύψαι
δινωτὴ δἅλυσις περιβάλλεται ἄκρα κελαινοῦ
ἀγκίστρου στιβαρή χαλκήλατος ἥ κεν ὀδόντων
λευγαλέην ἀνέχοιτο βίην καὶ χάσματος αἰχμάς
δεσμῷ δἐν μεσάτῳ τροχοειδέα κύκλα τέτυκται
πυκνὰ παρ ἀλλήλοισιν ἅ κεν στροφάλιγγας ἐρύκοι
φοιταλέας μηδ ἰθὺς ἀπορρήξειε σίδηρον
αἱμάσσων ὀλοῇσι περισπερχὴς ὀδύνῃσιν
ἀλλὰ περιστροφάδην πλαγκτὸν δρόμον εἱλίσσοιτο
δαῖτα δἐπ ἀγκίστρῳ δυστερπέα πορσύνουσι
ταύρειον μέλαν ἧπαρ ἀπόκριτον ἠὲ καὶ ὦμὸν
ταύρειον γενύεσσιν ἐοικότα δαινυμένοιο
πολλαὶ δἀγρευτῆρσιν ὁμόστολοι ὥστ ἐς Ἄρηα
θήγονται κρατεραί τἀκίδες στιβαραί τε τρίαιναι
ἅρπαι βουπλῆγές τε βαρύστομοι ὅσσα τε τοῖα
ἄκμοσι δυσκελάδοις ῥαιστήρια χαλκεύονται
ἐσσυμένως δἀκάτοισιν ἐϋσέλμοις ἐπιβάντες
σιγῇ νευστάζοντες ὅ τι χρέος ἀλλήλοισι
στέλλονται κώπῃσι δὑπ εὐκήλοισι θάλασσαν
ἀτρέμα λευκαίνουσι φυλασσόμενοι μάλα δοῦπον
μή τι μάθοι μέγα κῆτος ἀλευόμενόν τε νέοιτο
βυσσὸν ὑποβρυχίην ἅλιον δέ κε μόχθου ἄροιντο
ἀλλ ὅτε οἱ πελάσωσιν ὁμαιχμήσωσί τἀέθλῳ
δὴ τότε θαρσαλέως πρώρης ἄπο θηρὶ πελώρῳ
πῆμα δόλου προὔθηκαν ὁ δὡς ἴδε δαῖτα βαρεῖαν
ἆλτο καὶ οὐκ ἀμέλησεν ἀναιδέϊ γαστρὶ πιθήσας
μάρψε δἐπιθύσας γναμπτὸν μόρον αὐτίκα δεἴσω
ἄγκιστρον κατέδυ τεθοωμένον εὐρέϊ λαιμῷ
ἐν δἐπάγη γλωχῖσιν ὁ δἕλκεϊ θυμὸν ὀρινθεὶς
πρῶτα μὲν ἀσχαλόων ὀλοὴν γένυν ἀντία πάλλει
χαλκείην θώμιγγα διαρραῖσαι μενεαίνων
ἀλλ ἄρα οἱ κενεὸς τέταται πόνος ἔνθεν ἔπειτα
σπερχόμενος φλογέῃσιν ἐποχθίζων ὀδύνῃσι
δύεται ἐν κόλποισιν ὑποβρυχίοισι θαλάσσης
τῷ δὲ τάχ ἀσπαλιῆες ἐπιτρωπῶσιν ἅπασαν
ὁρμιήν οὐ μὲν γὰρ ἔνι σθένος ἀνθρώποισιν
ὅσσον ταὖ ἐρύσαι καὶ ἀναινόμενον δαμάσασθαι
βριθὺ πέλωρ ῥέα γάρ σφε σὺν αὐτοῖς σέλμασι νηῶν
ἑλκύσει ποτὶ βυσσόν ὅθ ὁρμήσειε φέρεσθαι
οἱ δέ οἱ ὁρμιῇ προσαρηρότας εὐρέας ἀσκοὺς
πνοιῆς ἀνδρομέης πεπληθότας εὐθὺς ἐς ὕδωρ
δυομένῳ πέμπουσιν ὁ δὀχθίζων ὀδύνῃσι
ῥινῶν οὐκ ἀλέγει κατὰ δἔσπασεν οὐκ ἐθέλοντας
ῥηϊδίως ἄκροιο λιλαιομένους ἁλὸς ἀφροῦ
ἀλλ ὁπότ ἐς δάπεδον πελάσῃ μεμογηότι θυμῷ
στῆ ῥα μέγ ἀφριόων τετιημένος ὡς δέ τις ἵππος
ἱδρῶτ ἐξανύσας καματώδεα τέρματος ἄκρου
ἀφρῷ ὑφ αἱματόεντι γένυν σκολιοῖσι χαλινοῖς
ἐμπρίει θερμὸν δὲ διὰ στόμα κίδναται ἆσθμα
μίμνειν ἱεμένῳ περ ἐπιτρωπῶσιν ἔνερθεν
αἶψα δἄνω σπεύδουσι καὶ ἔξαλοι ἀΐσσουσι
πνοιῇ ἀειρόμενοι τῷ δἵσταται ἄλλος ἄεθλος
ἔνθ ἤτοι πρῶτον μὲν ἐπαΐσσει γενύεσσι
ῥιπὴν μαψιδίην λελιημένος αὖ ἐρύοντα
δέρματ ἀμύνεσθαι τὰ δἀνίπταται οὐδέ ἑ μίμνει
φεύγει δὲ ζωοῖσιν ἀλευομένοισιν ὁμοῖα
αὐτὰρ ὅ γἀσχαλόων μυχάτην πάλιν ἵεται ἅλμην
πολλὰς δὲ στροφάλιγγας ἑλίσσεται ἄλλοτ ἀνάγκῃ
ἄλλοθ ἑκών ἕλκων τε καὶ ἑλκόμενος παλίνορσος
ὡς δὅτε δουροτόμοι ξυνὸν πόνον ἀθλεύωσι
πρίονος ἐγκονέοντες ὅτε τρόπιν ἠέ τιν ἄλλην
χρειὼ πλωτήρεσσιν ἐπισπεύδουσι τελέσσαι
ἄμφω δὲ τρηχεῖαν ἐρειδομένοιο σιδήρου
ἀλκὴν αὖ ἐρύουσι καὶ οὔποτε ταρσὸς ὀδόντων
τέτραπται μίαν οἶμον ἐπειγόμενος δἑκάτερθεν
κλάζει τε πρίει τε καὶ ἔμπαλιν ἕλκεται αἰεί
τοῖον καὶ ῥινοῖσι πέλει καὶ θηρὶ δαφοινῷ
νεῖκος ἀνελκομένῳ τε βιαζομένοις θἑτέρωθεν
πολλὴν δαἱματόεσσαν ὑπεὶρ ἁλὸς ἔπτυσεν ἄχνην
παφλάζων ὀδύνῃσιν ὑποβρύχιον δὲ μέμυκε
μαινομένου φύσημα περιστένεται δέ οἱ ὕδωρ
ἀμβολάδην φαίης κεν ὑπ οἴδμασι πᾶσαν ἀϋτμὴν
κευθομένην Βορέαο δυσαέος αὐλίζεσθαι
τόσσον ἀνασθμαίνει λάβρον μένος ἀμφί δὲ πυκναὶ
δίναις οἰδαλέῃσιν ἑλισσόμεναι στροφάλιγγες
οἴδματα κοιλαίνουσι διϊσταμένοιο πόροιο
οἶον δἸονίοιο παρὰ στόμα καὶ κελάδοντος
Τυρσηνοῦ πόντοιο μέση πορθμοῖο διαρρὼξ
εἰλεῖται λάβροισιν ὑπ ἄσθμασι Τυφάωνος
μαινομένη δειναὶ δὲ τιταινόμεναι στροφάλιγγες
κῦμα θοὸν κάμπτουσι περιστρέφεται δὲ κελαινὴ
ἑλκομένη δίνῃσι παλιρροίβδοισι Χάρυβδις
ὣς τότε κητείοισιν ὑπ ἄσθμασι χῶρος ἁπάντῃ
ξαινόμενος βέμβικας ἑλίσσεται Ἀμφιτρίτης
ἔνθα τις ἰχθυβόλων γλαφυρὸν σκάφος ὠκὺς ἐρέσσων
ἐς χέρσον κατάγοιτο καὶ ἀκταίης ἀπὸ πέτρης
ὁρμιὴν ἅψαιτο καὶ αὐτίκα νοστήσειε
πρυμναίοις ἅτε νῆα κατοχμάσσας ὑπὸ δεσμοῖς
τὸν δὅτε παιφάσσοντα λάβῃ κόρος ἐκ δὀδυνάων
θὴρ ὀλοὸς μεθύῃ καμάτῳ δέ οἱ ἄγριον ἦτορ
κλίνηται ῥέψῃ δὲ μόρου στυγεροῖο τάλαντα
ἀσκὸς μὲν πρώτιστος ἀνέδραμε πείρατα νίκης
ἀγγέλλων μέγα δἦτορ ἐν ἀγρευτῆρσιν ἄειρεν
οἶον δἀλγινόεντος ἀνερχόμενον πολέμοιο
κήρυκ ἀργυφέοισιν ἐν εἵμασιν ἠδὲ προσώπῳ
φαιδρῷ καγχαλόωντες ἑοὶ μεθέπουσιν ἑταῖροι
αἴσιον ἀγγελίην ποτιδεγμένοι αὐτίκ ἀκοῦσαι
ὣς οἱ καγχαλόωσιν ἐσαθρήσαντες ἔνερθε
ῥινὸν ἀνερχομένην εὐάγγελον αὐτίκα δἄλλοι
ἀσκοὶ ἐπαντέλλουσι καὶ ἀνδύνουσι θαλάσσης
βριθὺ πέλωρ σύροντες ὁ δἕλκεται οὐλόμενος θὴρ